**Примерни въпроси за изпита по счетоводство 2023 г.**

1. **Въпрос от затворен тип с предложени четири отговора, от които един е верният**

Холдингово дружество, чиито инвестиции са в дъщерни дружества, опериращи в

сферата на строителството и управлението на недвижими имоти, през 2022 г. започва строителство на сграда, собственост на едно от дъщерните предприятия, чието предназначение ще бъде дългосрочното й отдаване под наем за административна сграда на друго дружество от групата, след като сградата бъде завършена. Холдинговото дружество изготвя своите индивидуални и консолидирани финансови отчети съгласно изискванията на НСС.

Как следва да бъде класифицирана изгражданата сграда в консолидирания

финансов отчет на холдинговото дружество?

А) Съгласно изискванията на СС 2 – Отчитане на стоково-материалните запаси

Б) Съгласно изискванията на СС 11 – Договори за строителство

В) Съгласно изискванията на СС 16 – Дълготрайни материални активи

Г) Съгласно изискванията на СС 40 – Отчитане на инвестиционни имоти

**В – 10 т**. (СС 40, т. 3.2)

1. **Въпрос от отворен тип**

 Дружество, прилагащо МСФО, изготвя финансови отчети към 31 декември всяка година. На 01.01.2022 г. дружеството сключва договор, който влиза в сила от датата на подписване, за наем на офис сграда за срок от 10 години. Годишният размер на наема е 500 хил. лв., дължим в края на всяка година. Първото плащане е направено на 31.12.2022 г. Дружеството е платило на брокер на недвижими имоти комисиона за оказани услуги от брокера при наемането на сградата, предмет на договора, в размер на 60 хил. лв. Годишният лихвен процент, заложен в лизинговия договор, е 10 %.

 **Иска се:**

1. Обяснете и покажете с подходящи изчисления и счетоводни статии как

горепосочените събития следва да бъдат отчетени през 2022 г**.** в съответствие с изискванията на МСФО 16 *Лизинг*.  **(20 т.)**

 2) Какви са стойностите на засегнатите от посочените по-горе позиции в отчета за финансовото състояние и отчета за печалбата или загубата на дружеството за годината, приключила на 31.12.2022 г.? Какъв ще бъде разходът за лихви за 2023 г.?

 **(15 т.)**

 **Общо 35 т.**

 **Забележка**: Точки се присъждат за всяко правилно и адекватно обяснение, изчисление, счетоводна статия и посочена стойност във финансовия отчет.

 **Решение**

|  |  |
| --- | --- |
|  **По т. 1** | **Точки** |
| * 1. Първоначална стойност на актива с право на ползване и на пасива по лизинга следва да бъде 3 072 500 лв. (500 000 × 6,145) (закръглено за целите на изчисленията).

Д-т с/ка Активи с право на ползване 3 072 500  К-т с/ка Задължения по договори за лизинг 3 072 500 | 32 |
| 1.2. Първоначалните преки разходи при наемателя се прибавят към стойността на актива с право на ползване и се получава първоначална цена на придобиване от 3 132 500 лв. (3 072 500 + 60 000). Д-т с/ка Активи с право на ползване 60 000 К-т с/ка Доставчици/Парични средства 60 000 | 32 |
| 1.3. Активът с право на ползване се амортизира за период от 10 години, а разходите за амортизация за първата година, приключваща на 31.12.2022, са 313 250 лв. (3 132 500 × 1/10). Д-т с/ка Разходи за амортизация 313 250 К-т с/ка Натрупана амортизация/Активи с право на ползване 313 250 | 32 |
| 1.4. Дружеството признава финансов разход (лихви) за 2022 г. в отчета за печалбата или загубата в размер на 307 250 лв. (3 072 500 × 10 %). Д-т с/ка Финансови разходи/Разходи за лихви 307 250 К-т с/ка Задължения по договори за лизинг 307 250 | 32 |
|  **По т. 2**2.1. Балансовата стойност на актива с право на ползване, представена в отчета за финансовото състояние към 31.12.2022 г., е 2 819 250 лв. (3 132 500 × 9/10).  | 3 |
|  |  |
| 2.2. Балансовата стойност на пасива по лизинга, представена в отчета за финансовото състояние към 31.12.2022 г., е 2 879 750 лв. (3 072 500 + 307 250 – 500 000).  | 3 |
| 2.3. Текущата част от пасива по лизинга, представена в отчета за финансовото състояние към 31.12.2022 г., е 212 025 лв. (500 000 – 287 975).2.4. Нетекущата част от пасива по лизинга, представена в отчета за финансовото състояние към 31.12.2022 г., е 2 667 725 лв. (2 879 750 – 212 025).  | 33 |
| 2.5. Финансовият разход за 2022 г., представен в отчета за печалбата или загубата за 2022 г., е 307 250 лв. (3 072 500 × 10 %) (вж. 1.4 от решението по-горе). | – |
|  |  |
| 2.6. Финансовият разход за 2023 г. следва да бъде 287 975 лв. (2 879 750 ×10%) | 3 |

|  |  |
| --- | --- |
|  |  |
|  |  |
|  |  |